Հարցին, թե ի՞նչ նպատակ էր հետապնդում դատարաններում ոստիկանական վերահսկողությունը փոխարինել դատական կարգադիչներով, Հ. Մանուկյանը պատասխանեց. «Աշխարհում ընդունված չէ ոստիկանական ուժի առկայությունը հատկապես դատական նիստերի դահլիճում: Ոստիկանական ուժերի գործառույթը պետք է լինի դատական նիստերի դահլիճից ու դատարանների շենքից դուրս: Այդ էր պատճառը, որ մեր երկիրը որոշում կայացրեց և օրենքի մակարդակով ստեղծեց այս ծառայությունը, որը համարվում է դատական իշխանության մաս, դատական ծառայության հատված և որը դատական նիստերի դահլիճում ապահովում է կարգուկանոնը»: